ഡേവിഡ് ഫ്രോസ്റ്റ്

ഒരു ബ്രിട്ടീഷ് മാദ്ധ്യമപ്രവർത്തകനായിരുന്നു ഡേവിഡ് ഫ്രോസ്റ്റ്(1939-2013). ബി.ബി.സി ചാനലിൽ ഞായറാഴ്ച രാവിലെ സംപ്രേഷണം ചെയ്തിരുന്ന "ബ്രേക്ക്ഫാസ്റ്റ് വിത്ത് ഫ്രോസ്റ്റ്" എന്ന അഭിമുഖപരമ്പരയിലൂടെ ശ്രദ്ധേയനായി. 1977-ൽ വാട്ടർഗേറ്റ് വിവാദത്തിന്റെ പശ്ചാത്തലത്തിൽ റിച്ചാർഡ് നിക്സണുമായി നടത്തിയ അഭിമുഖങ്ങൾ ലോകശ്രദ്ധ നേടി. ഇവ പിന്നീട് "ഫ്രോസ്റ്റ്/നിക്സൺ" എന്ന പേരിൽ 2006-ൽ നാടകവും 2008-ൽ ചലച്ചിത്രവുമായി. 1964 മുതൽ 2010 വരെയുള്ള എല്ലാ ബ്രിട്ടീഷ് പ്രധാനമന്ത്രിമാരുമായും 1969 മുതൽ 2008 വരെയുള്ള എല്ലാ യു.എസ്. പ്രസിഡൻറുമാരുമായും അദ്ദേഹം അഭിമുഖം നടത്തിയിട്ടുണ്ട്. 1993-ൽ സർ പദവി ലഭിച്ചു. 2013 ഓഗസ്റ്റ് 31-ന് ക്വീൻ എലിസബത്ത് എന്ന ആഡംബര കപ്പലിൽ വച്ച് ഹൃദയാഘാതത്തെത്തുടർന്ന് മരിച്ചു.

അവലംബം

പുറത്തേക്കുള്ള കണ്ണികൾ

 ബി.ബി.സി. ന്യൂസ് പ്രൊഫൈൽ